พระบาทสมเด็จพระวสุพลเกล้าเจ้าอยู่หัวมหาราช

พระบรมฉายาลักษณ์ในปี ต.ศ. 50

**พระบาทสมเด็จพระโทมินทรรามาธิบดี ศรีสินทรมหาวสุพลเกล้าเจ้าอยู่หัวมหาราช รัตนบดินทราธิราช** ทรงเป็นพระมหากษัตริย์ต่อเรอร์แลนด์ รัชกาลที่ 3 แห่งราชวงศ์รัตน ครองราชย์ตั้งแต่วันที่ 6 ธันวาคม ต่อเรอร์ศักราช 44 ต่อจาก พระบาทสมเด็จพระวศวิทย์เกล้าเจ้าอยู่หัวมหาราช ซึ่งเป็นพระบรมเชษฐาธิราช

## ปฐมวัย

### **พระราชสมภพ**

พระบาทสมเด็จพระวสุพลเกล้าเจ้าอยู่หัวมหาราช เสด็จพระราชสมภพ ณ พระที่นั่งรัตนาสราญรมย์ กรุงรัตนามหานคร เมื่อวันที่ 1 กันยายน ต่อเรอร์ศักราช 20

พระบาทสมเด็จพระวสุพลเกล้าเจ้าอยู่หัวมหาราช เป็นพระราชโอรสองค์ที่สองใน พระบาทสมเด็จพระวิศณุเกล้าเจ้าอยู่หัวมหาราช และสมเด็จพระนางเจ้ารัตนา พระบรมราชินีนาถ พระบรมราชชนนีพันปีหลวง มีพระนามเมื่อแรกประสูติอันปรากฏในสูติบัตรว่า "*พล*" ต่อมาคือ **สมเด็จพระเจ้าลูกยาเธอ เจ้าฟ้าวสุพล** เมื่อได้รับพระราชทานนาม มีพระบาทสมเด็จพระบรมเชษฐาธิราช 1 พระองค์ คือ พระบาทสมเด็จพระวศวิทย์เกล้าเจ้าอยู่หัวมหาราช ซึ่งทั้งพระบรมชนกนาถ พระราชชนนี และพระเชษฐา ทรงออกพระนามเรียกพระองค์เป็นการลำลองว่า "พล"

พระนามของพระองค์มีความหมายว่า

* **วสุ** - สิ่งล้ำค่าอันมิอาจหาที่เปรียบได้
* **พล** - พลังอำนาจอันเป็นประโยชน์ต่อการปกครองบ้านเมืองในภายภาคหน้า

ดังนั้นเมื่อรวมกันแล้ว “**วสุพล**” แปลว่า สิ่งล้ำค่าที่เต็มเปี่ยมไปด้วยพลังอำนาจอันมิอาจหาที่เปรียบได้

ต่อมาในปีต่อเรอร์ศักราช 22 เมื่อพระบาทสมเด็จพระวศวิทย์เกล้าเจ้าอยู่หัวมหาราช ทรงประกอบพระราชพิธีบรมราชาภิเษก จึงทรงมีพระบรมราชโองการสถาปนา สมเด็จพระเจ้าลูกยาเธอ เจ้าฟ้าวสุพล ขึ้นเป็น **สมเด็จพระเจ้าลูกยาเธอ เจ้าฟ้าวสุพล กรมพระอนุชาธิราชเจ้า**

### **การศึกษา**

ต่อเรอร์ศักราช 24 เมื่อเจริญพระชนมายุได้ 4 พรรษา ทรงเข้ารับการศึกษาส่วนพระองค์ ณ พระที่นั่งรัตนาสราญรมย์ เทียบเท่าระดับชั้นอนุบาล โดยคุณครูส่วนพระองค์ ในช่วงเดือนพฤษภาคม - สิงหาคม และธันวาคม - กุมภาพันธ์

เมื่อเจริญพระชนมายุได้ 6 พรรษา ในช่วงต้นปีต่อเรอร์ศักราช 27 ทรงเสด็จเข้าศึกษา ณ โรงเรียนหลวงวิทยาลัย ในระดับชั้นประถมศึกษา

จนกระทั่งปีต่อเรอร์ศักราช 37 เมื่อพระองค์ทรงเจริญพระชนมายุได้ 16 พรรษา เมื่อทรงสำเร็จการศึกษาในระดับชั้นมัธยมศึกษาปีที่ 4 โรงเรียนหลวงวิทยาลัยแล้ว ก็ทรงเสด็จเข้าศึกษาต่อที่โรงเรียนเตรียมทหาร เป็นระยะเวลา 2 ปี

จนกระทั่งในปีต่อเรอร์ศักราช 39 เมื่อทรงสำเร็จการศึกษาจากโรงเรียนเตรียมทหารแล้ว ก็ทรงเสด็จเข้าศึกษาต่อที่โรงเรียนนายเรือ เป็นระยะเวลา 5 ปี โดยในช่วงชั้นปีที่ 3 ต่อเรอร์ศักราช 41 ทรงได้รับรางวัลนักเรียนนายเรือเรียนดี โดยทรงได้รับทุนศึกษาต่อ ณ สหราชอาณาจักรวินเซอร์ จนกระทั่งทรงสำเร็จการศึกษาในปีต่อเรอร์ศักราช 44 และเสด็จพระราชดำเนินกลับต่อเรอร์แลนด์ โดยทรงได้รับยศ "เรือตรี"

ต่อมาในเดือนมิถุนายน ต่อเรอร์ศักราช 44 ทรงขับเรือหลวงรัตน เพื่อนำนักเรียนนายเรือเรียนดีในช่วงชั้นปีที่ 3 ไปศึกษาต่อ ณ สหราชอาณาจักรวินเซอร์ และในเดือนกรกฎาคม เรือหลวงรัตนก็ได้แล่นถึงสหราชอาณาจักรวินเซอร์ และทรงนำนักเรียนนายเรือต่อเรอร์เข้าเฝ้า สมเด็จพระราชาธิบดีไคเวิร์ด วินเซอร์ที่ 5 เพื่อเจริญสัมพันธไมตรีกับทางวินเซอร์ และนำนักเรียนนายเรือไปศึกษาต่อในสาขาต่างๆ ที่นักเรียนนายเรือได้เลือกไว้ และทรงเสด็จพระราชดำเนินท่องเที่ยวสหราชอาณาจักรวินเซอร์เป็นการส่วนพระองค์ในช่วงกลางวันขณะนักเรียนนายเรือกำลังศึกษา และกลับมาดูแลหอพักนักเรียนนายเรือในวินเซอร์ในช่วงค่ำอย่างเป็นประจำด้วยพระองค์เอง โดยทรงตั้งพระราชปณิธานจะประทับอยู่วินเซอร์จนถึงจบปีการศึกษา 44 ของนักเรียนนายเรือ

## พระมหากษัตริย์แห่งต่อเรอร์แลนด์

### **ต้นรัชกาลและพระราชพิธีบรมราชาภิเษก**

ขณะทรงประทับอยู่ที่หอพักนักเรียนนายเรือที่วินเซอร์ ในวันที่ 5 ธันวาคม ต่อเรอร์ศักราช 44 นั้น พระองค์ทรงได้รับข้อความจดหมายอิเล็กทรอนิกส์ผ่านทางอีเมลล์จากสภาขุนนางว่า พระบาทสมเด็จพระวศวิทย์เกล้าเจ้าอยู่หัวมหาราช เสด็จสวรรคตอย่างกระทันหัน ด้วยพระโรคพระหทัยโต เส้นพระโลหิตแข็ง พร้อมแนบประกาศสำนักพระราชวัง และสภาขุนนางได้อัญเชิญพระองค์ขึ้นทรงราชย์สืบราชสันตติวงศ์ต่อไป จึงทำให้พระองค์ทรงต้องเสด็จพระราชดำเนินกลับต่อเรอร์แลนด์เป็นการเร่งด่วนโดยเครื่องบินพระที่นั่ง และเสด็จพระราชดำเนินถึงท่าอากาศยานนานาชาติกรุงรัตนามหานครในเช้าวันที่ 6 ธันวาคม ต่อเรอร์ศักราช 44 และทรงมุ่งเสด็จพระราชดำเนินไปยังพระที่นั่งรัตนาสราญรมย์เป็นการเร่งด่วน เพื่อรับพระบรมศพพระเชษฐา และเสด็จขึ้นทรงราชย์ขึ้นเป็นพระมหากษัตริย์ รัชกาลที่ 3 แห่งราชอาณาจักรต่อเรอร์แลนด์

จนกระทั่งถึงวันที่ 3 ตุลาคม ต.ศ. 45 ทรงพระกรุณาโปรดเกล้าโปรดกระหม่อมให้ตั้งการพระราชพิธีบรมราชาภิเษกตามแบบอย่างโบราณราชประเพณีขึ้น ณ พระบรมมหาราชวัง เฉลิมพระปรมาภิไธยตามที่จารึกในพระสุพรรณบัฏว่า **พระบาทสมเด็จพระโทมินทรรามาธิบดี ศรีสินทรมหาวสุพลเกล้าเจ้าอยู่หัวมหาราช รัตนบดินทราธิราช** พระราชทานพระปฐมบรมราชโองการว่า *"เราจะสืบสานพระราชปณิธานของพระเชษฐา และครองแผ่นดินโดยธรรม เพื่อประโยชน์สุขแห่งปวงประชาชาวต่อเรอร์ตลอดไป"*

## ดูเพิ่มเติม

* ต่อเรอร์แลนด์
* พระบาทสมเด็จพระวิศณุเกล้าเจ้าอยู่หัวมหาราช ต่อเรอร์บดินทราธิราช
* สมเด็จพระนางเจ้าณัฐทิชา วรราชรัตนกัลยาณี พระบรมราชินีนาถ